Александер Архипенко

Александер Архипенко,  Архипенко Олександр Порфирович;  Alexander Archipenko, , Киев, Российска империя – , Ню Йорк, США — украинскый  и америцкый скулптор, малярь, график, педагог, еден зо закладательох кубизма в скулптурѣ, найлѣпше познатый своим характерным скулптурным штилом.Ковпаненко Н. Г.Encyclopædia Britannica

 Биография 
Од року 1902 учив ся в Киевском училищу умѣня, але в року 1905 быв выказаный за участь в штудентскых акциях зачатком револуции 1905–1907. В роках 1906–1908 продовжив школованя в Московском училищу малярства, архитектуры и скулптуры. Од року 1908 працовав в Парижу, пак в Берлинѣ (1921– 1923), в року 1923 одышов до США.

Архипенко в Парижу закончив формалне школованя и заняв ся практичнов творбов и педагогичнов роботов.. В Берлинѣ працовав яко преподаватель умѣня, а в Ню Йорку до конця свого живота як учитель рисованя.

 Творба 
В Парижу Архипенко припоив ся ку руху кубистох и експериментовав над техниками, котрыма бы ся дав вытворити 
скулптурный еквивалент перекрываючых ся плох кубистичных образох, и в том процесѣ револуционизовав модерну скулптуру. Напримѣр, во своей пластицѣ Жена, што чеше волося (1914) указуе тѣло тыж вгнутостями на мѣстѣ выпуклостей, а материалну масу головы замѣнять ей силуетом, во внутри котрого е лем пустота.

Архипенко выступовав тыж в реалистичной манѣрѣ: серии пластичных женскых торз (1916, 1922) ай портретох (Т. Шевченкo, 1923, 1933; И. Франко, 1925; и др.), скулптуры Т. Шевченка, И. Франка, князя Владимира Святославича про парк в Чикаго. В току живота мав 130 персоналных выставок, а его роботы ся находять во многых музеях свѣту.  Над скулптурами працовав до послѣдных рокох живота, але уже нигда не з тым успѣхом и вплывом, котрый мав во своих кубистичных рокох.

 Жерела и одказы 
 Ковпаненко Н. Г. // Енциклопедія історії України : у 10 т. / редкол.: В. А. Смолій (голова) та ін.; Інститут історії України НАН України. — К.: Наук. думка, 2003. — Т. 1 : А — В. — С. 136. — 688 с. — .Oдчитане 2020-09-04  


 Референции 

Категория:Маляре
Категория:Скулпторы
Катеґорія:Кубизм